ദേശാഭിമാനിക്ക് റാന്നി ലോക്കലില് 511 വാര്ഷിക വരിക്കാര് റാന്നി തുടര്ച്ചയായി അഞ്ചാംതവണയും ദേശാഭിമാനിയുടെ 511 വാര്ഷിക വരിസംഖ്യ സംസ്ഥാനത്ത് ആദ്യമായി പൂര്ത്തീകരിച്ച് സിപിഐ എം റാന്നി ലോക്കല് കമ്മിറ്റി. സംസ്ഥാനത്തെ എല്ലാ ലോക്കല് കമ്മിറ്റികള്ക്കും മാതൃകയാണിതെന്ന് ദേശാഭിമാനി ജനറല് മാനേജര് കെ ജെ തോമസ് പറഞ്ഞു. 511 പത്രങ്ങളുടെ വാര്ഷിക വരിസംഖ്യയും ലിസ്റ്റും ഏറ്റുവാങ്ങി സംസാരിക്കുകയായിരുന്നു അദ്ദേഹം. സിപിഐ എമ്മിനോടുള്ള റാന്നിയിലെ പാര്ടി അംഗങ്ങളുടെ ആത്മാര്ഥ സ്നേഹമാണിത് കാണിക്കുന്നത്. പാവപ്പെട്ടവര്ക്ക് വേണ്ടി പ്രവര്ത്തിക്കുക വഴി സംസ്ഥാന സര്ക്കാരിനും വന് ജനപിന്തുണയാണ് ലഭിച്ചതെന്നും കെ ജെ തോമസ് പറഞ്ഞു. റാന്നി ലോക്കല് കമ്മിറ്റിയുടെ പ്രവര്ത്തനം ജില്ലയിലെ പ്രവര്ത്തകര്ക്കാകെ അഭിമാനകരമായ നേട്ടമാണെന്ന് ജില്ലാ സെക്രട്ടറി കെ പി ഉദയഭാനു പറഞ്ഞു. ഓണക്കാലത്തെ ആഘോഷങ്ങള് ഒഴിവാക്കി പാര്ടി പ്രവര്ത്തകരെല്ലാം ആത്മാര്ഥതയോടെ ദേശാഭിമാനിക്കായി പ്രവര്ത്തനം നടത്തിയതിന്റെ ഫലമാണിതെന്നും അദ്ദേഹം പറഞ്ഞു. സിപിഐ എം ഏരിയ കമ്മിറ്റി അംഗം ടി എന് ശിവന്കുട്ടി അധ്യക്ഷനായി. ജില്ലാ സെക്രട്ടറിയറ്റ് അംഗം രാജു ഏബ്രഹാം, ഏരിയ കമ്മിറ്റി അംഗം ശശികല രാജശേഖരന്, ലോക്കല് സെക്രട്ടറി ബിനോയി കുര്യാക്കോസ്, ബെന്നി പുത്തന്പറമ്ബില്, ജിതിന് രാജ് എന്നിവര് സംസാരിച്ചു.